भवन कर्मकार मंडल के मजदूरों का सर्वे टेबलेट से होगा, प्रशिक्षण शुरू
होशंगाबाद| मुख्यमंत्री सामुदायिक नेतृत्व क्षमता विकास पाठ्यक्रम के छात्र अब टेबलेट से मजदूरों का सर्वे करेंगे। रविवार को उत्कृष्ट स्कूल में ब्लाॅक समन्वयक इंदर सिंह निकुम ने सोशल एनिमेटर को प्रशिक्षण प्रदान किया, छात्रों को मजदूरो का सर्वे कार्य को टेबलेट के माध्यम से ऑनलाइन किया जाना है, प्रत्येक छात्र को 1 ग्राम पंचायत का सर्वे कार्य करने के लिए दिया जाएगा। छात्र सर्वे का कार्य गांव में जाकर करेंगे, जिसमे जो मजदूर 80 से 90 दिवस मजदूरी कर रहा है उनका पंजीयन भवन संनिर्माण कर्मकार मंडल में किया जायेगा, जिन मजदूरो का पंजीयन होगा उन्हें बताया जाएगा की उनको विभाग की सभी योजनाओं का लाभ मिलेगा। विभाग की 22 योजनाएं कर्मकार मंडल में आती है इसका उनका लाभ मिलेगा। उनका पंजीयन करने का कार्य किया जाएगा।
मेंटर्स रमेश मेहरा, कौशल्या मीणा सहित मुख्यमंत्री सामुदायिक नेतृत्व क्षमता विकास कार्यक्रम के छात्र भी मौजूद रहे। महिला सशक्तिकरण के संतोष रघुवंशी ने बताया छात्रों की ऑनलाइन कक्षाएं भी रविवार से शुरु हो रही है। इसमें मेंटर्स रेखा चौहान, कृष्ण कुमार मीणा, सुशील भार्गव और ताराकांत झा भी मौजूद रहे।
इटारसी । प्रशिक्षण में उपस्थित लोग।
hin_Deva hin_Deva awa_Deva hin_Deva